Hypätään! - Voi Olivia.
Anteeksi! - Ei hätää. Tule tänne.
Tiedätkö miksi teemme näin joka vuosi jouluna? - En.
Teemme näin joka joulu juhliaksemme Jeesuksen syntymää.
Siitä joulussa on kyse. - Miksi?
Koska Hän oli tärkein lahja tälle maailmalle koskaan.
Hän on Vapahtajamme.
Olivia, mitä odotat eniten tänä jouluna?
Lahjojen lisäksikö? - Joo, totta kai.
Kahden viikon lomaa.
Tietysti kolminkertaisia suklaakeksejäsi.
Luuletko, että teen niitä? - Toivon niin.
Muistathan, mistä joulussa on kyse. - Tiedän, mummi. Jeesuksesta.
Tänä vuonna ei vain tunnu joululta äiti, ei ilman isoäitiä.
Tiedän, jouluaika oli hänen suosikkinsa.
Seimen teko kanssasi oli yksi hänen suosikkitehtävistään.
Niin minunkin.
Hän sanoi aina, tämä on... - Vuoden tärkein aika, -
koska saimme kaikkein suurimman lahjan.
Luulen, että hän haluaisi sinun muistavan sen.
Oi, hyvä. - Mutta entä enkeli?
Enkeli kertoi viisaille Jeesuksen syntymästä.
Hän on paras lahja, jonka olemme saaneet.
Mutta miksi? - Jeesus on Herramme ja Vapahtajamme.
Hänen vuokseen syntimme on saatu anteeksi.
Siksi juhlimme Hänen syntymää.
Joulu kertoo pelastuksesta ja ikuisesta elämästä.
Kosketuskohta - Charles Stanley
Jaamme ilosanomaa koko maailmaan.
Seuraavaksi: Joulu on Jumalan viisautta
On lohduttavaa ja rauhoittavaa tietää, -
että Jumalamme, joka ohjaa päivittäin elämäämme, on viisauden Jumala.
Se tarkoittaa, että Hän valitsee jokaisessa päätöksessään parhaan.
Hän ei vain valitse parasta, vaan parhaan tavan päästä parhaaseen.
Viisaus on enemmän kuin se, että Jumala tietää kaiken.
Kun ajattelet Jumalan päätöksiä, -
Hän tekee aina viisaita päätöksiä. Ne tuovat aina parhaat tulokset.
Jos ihminen tahtoo parhaan tuloksen, hän valitsee Jumalan tien.
Hän valitsee päätökset, jotka Jumala hänelle asettaa.
Mieleen tulee Paavalin puhe Jumalan viisaudesta, Roomalaiskirjeen 8:28:
"...kaikki yhdessä vaikuttaa niiden parhaaksi, jotka Jumalaa -
rakastavat, niiden, jotka hänen aivoituksensa mukaan ovat kutsutut."
Koska Hän on kaikkein viisain ja aina valitsee parhaan.
Kun katsot ympärillesi ja omaa elämääsi, etkö myönnä, -
että seuraten Hänen tarkoitustaan ja suunnitelmaansa, tulos on paras?
Tässä viestissä haluan puhua Jumalan tekemästä päätöksestä -
ja tästä päätöksestä löytyvästä viisaudesta.
Raamatun alusta sen loppuun huomaat Jumalan tekevän päätöksiä.
Näet Hänen viisautensa tapahtumasta toiseen -
sekä puhuttuna että elämässä koettuna.
Avaamme Roomalaiskirjeen 11. luvun.
Tässä kirjeessä roomalaisille -
Paavali ilmaisi, julisti ja selitti Jumalan viisautta -
Jumalan koko lunastussuunnitelmassa.
Kun hän tulee tähän 11. lukuun ja 33. jakeeseen, -
hän vain ylistää Jumalaa sanoen:
"Oi sitä Jumalan rikkauden ja viisauden ja tiedon syvyyttä!
Kuinka tutkimattomat ovat hänen tuomionsa -
ja käsittämättömät hänen tiensä!"
Kun ajattelen Jumalan viisautta ja Hänen käsittämättömiä teitään, -
valitsen yhden tapahtuman historiasta, -
sellaisen, joka kuvaa hyvin Jumalan viisautta.
Näemme, miten viisas Jumala on joka suhteessa.
Tämän sanoman otsikko on: "Joulu on Jumalan viisautta".
Tässä Jumalan viisaus on niin selvästi ja kauniisti esitetty -
näkymässä Jeesuksen Kristuksen syntymästä, ajoituksesta alkaen.
No mitä tässä ajoituksessa sitten on?
Ikuisuudessa Jumala, Isä, Poika ja Pyhä Henki, teki suunnitelman.
Niin tapahtui luominen ja Jumala antoi ajan kulua.
Voimme aloittaa sivilisaatioista, kuten Egypti, -
niiden tyhjyydestä ja epäjumalista. Se ei ollut Jumalan ajoitus.
Siirrymme muihin sukupolviin, ja samalla kun siirrymme niihin, -
haluan että seuraat minua, koska haluan sinun näkevän jotain.
Galatalaiskirjeen 4:4 sanotaan:
"Mutta kun aika oli täytetty, lähetti Jumala Poikansa, -
vaimosta syntyneen, lain alaiseksi syntyneen, -
lunastamaan lain alaiset, että me pääsisimme lapsen asemaan."
Kun aika oli täytetty! Sitten takaisin.
Egyptissä oli sivilisaatio, -
suurenmoinen ja kehittynyt, mutta vielä ei ollut oikea aika.
Sen jälkeen tuli Assyria maailmanvalta.
Se oli laaja, mutta aika ei ollut oikea.
Kaldealaiset tulivat, mutta aika ei ollut oikea.
Edistyneen Persian valtakunnan aikakaan ei vielä ollut oikea.
Tultiin kreikkalaisten aikaan, jossa oli edistynyt sivilisaatio.
Sen vaikutus ihmiskuntaan on ehkä suurempi kuin minkään toisen.
He antoivat meille kreikan kielen, taidetta ja kaikkea muuta.
Mutta se ei ollut oikea aika. Sitten tulivat roomalaiset.
He jatkoivat kehittämistä. Tekivät turvallisia teitä ja valtateitä.
Merimatka oli turvallista. Heillä oli yleiskieli, kreikka.
Sen puhujaa ymmärrettiin kaikkialla.
Apostoli Paavalin tulessa kaikki oli valmista.
Hän voi matkustaa turvallisesti, kaikki ymmärsivät hänen kieltään.
Maailma oli auki ja heillä oli rauha, PAX Romana.
He hallitsivat tunnettua maailmaa.
Rooman herruuden aikana Jeesus Kristus syntyi.
Itse asiassa, "Kun aika oli täytetty" eli kun aika oli tarkalleen oikea -
Jumalan tarkoituksen ja tehtävän toteuttamiseen, -
syntyi Herra Jeesus Kristus.
Näemme kaikista joulun ajan tapahtumista, -
että Jumala ei toimi sattumanvaraisesti.
Kuuntele. Yhtä tarkasti, selvästi ja huolellisesti -
ja ennalta määrättynä kuin Jumalan Pojan syntymä, -
Jumala välittää myös sinun ja minun elämän ajoituksista.
Häntä kiinnostavat elämäsi tavoitteet.
Häntä kiinnostaa saavutuksemme ja tavoitteemme.
Hän tietää elinaikamme ja siksi Hän toimii viisaasti joka ikinen päivä.
Hän on tavoitteiden valitsija. Hän tietää, miten ne saavutetaan.
Herran Jeesuksen Kristuksen elämä ei alkanut sillä hetkellä.
Elävän Jumalan Poika, Jeesus Kristus, tuli iankaikkisuudesta.
Hän syntyi tiettyyn aikaan, "kun aika oli täytetty", -
kun Jumala oli kaiken asettanut.
Jos olisi aikaa, käsittelisimme filosofiaa, matkustamista, -
viestintää tai uskontoja Jeesuksen syntyessä; -
monia jumalia, joita he nähtävästi palvoivat.
Monet olivat pettyneet jumaliinsa.
Niinpä Jeesus Kristus tuli esiin juuri oikeaan aikaan.
Jumalan viisaus ei näy vain tässä vaan myös ilmoituksessa.
Mennään Luukkaan evankeliumin toiseen lukuun.
Enkeli tuli (Luuk. 2:10) sanoen:
"Älkää peljätkö; sillä katso, minä ilmoitan teille suuren ilon, -
joka on tuleva kaikelle kansalle:"
Hän ei sanonut sitä vaikkapa keisari Augustukselle.
"teille on tänä päivänä syntynyt Vapahtaja, joka on Kristus, Herra, -
Daavidin kaupungissa. Ja tämä on teille merkkinä: -
te löydätte lapsen kapaloituna ja seimessä makaamassa."
Ja yhtäkkiä oli enkelin kanssa suuri joukko taivaallista sotaväkeä, -
ja he ylistivät Jumalaa ja sanoivat: "Kunnia Jumalalle korkeuksissa, -
ja maassa rauha ihmisten kesken, joita kohtaan hänellä on hyvä tahto!"
Ja kun enkelit olivat menneet paimenten luota taivaaseen, -
niin nämä puhuivat toisillensa: "Menkäämme nyt Beetlehemiin -
katsomaan sitä, mikä on tapahtunut ja minkä Herra meille ilmoitti"."
He eivät miettineet, kuka enkeli oli. He odottivat Messiaan tuloa.
"Ja he menivät kiiruhtaen ja löysivät Marian ja Joosefin ja lapsen, -
joka makasi seimessä. Ja kun he tämän olivat nähneet, -
ilmoittivat he sen sanan, joka oli puhuttu heille tästä lapsesta.
Ja kaikki [...] ihmettelivät sitä, mitä paimenet heille puhuivat."
He tekivät juuri niin kuin Jumala halusi.
Nuo paimenet alkoivat ystäviensä ja perheidensä keskuudessa -
kertoa siitä, mitä olivat nähneet.
Uskottavuuden vuoksi monet näkivät ja toiset ihmettelivät.
Sen sijaan, että eivät uskoneet, he ihmettelivät kuulemiaan asioita.
Uutinen alkoi levitä, että tämä vauva syntyi.
Enkeli ilmoitti Hänet julistaen Hänet Jeesukseksi Kristukseksi, -
Messiaaksi, Herraksi, maailman Vapahtajaksi.
Juutalaiset tiesi, mitä se tarkoitti. Itse ilmoitus oli Jumalan viisautta.
Hän käytti uskottavia enkeleitä ja paimenia, koska tiesi tuloksen.
Jeesus samaistui alhaisiin paimeniin.
Hän lähetti heidät todistamaan, että Jeesus, Pelastaja on syntynyt.
Ei virheitä missään kohtaa Jeesuksen syntymässä.
Kaikki on huolellisesti ja viisaasti Jumalan suunnittelemaa.
Olemme viisaita, jos toteutamme Jumalan suunnitelmaa.
On kiinnostavaa, että ei pelkästään enkelin ilmoitus ole osoitus -
Jumalan viisaudesta, vaan myös tapa miten Jeesus Kristus syntyi, -
oli osoitus Hänen viisaudestaan.
Katsomme taas Luukkaan evankeliumia.
Siinä sanotaan, että Kristus ei syntynyt miehen tahdosta, -
vaan että Hän syntyi neitsyestä.
Kuunnellaan Luuk. 1:26-27.
Muistat, että enkeli käy Marian luona.
"Kuudentena kuukautena sen jälkeen Jumala lähetti enkeli Gabrielin Galilean
kaupunkiin, jonka nimi on Nasaret, neitsyen tykö, -
joka oli kihlattu Joosef nimiselle miehelle..."
Sitten jakeesta 32. eteenpäin:
"Hän on oleva suuri, ja hänet pitää kutsuttaman Korkeimman Pojaksi,
[...] Jumala antaa hänelle Daavidin, hänen isänsä, valtaistuimen,
ja hän on oleva Jaakobin huoneen kuningas iankaikkisesti,
ja hänen valtakunnallansa ei pidä loppua oleman."
"Niin Maria sanoi enkelille: Kuinka tämä voi tapahtua,
kun minä en miehestä mitään tiedä? Enkeli vastasi ja sanoi hänelle:
Pyhä Henki tulee sinun päällesi, ja Korkeimman voima varjoaa sinut;
sentähden myös se pyhä, mikä syntyy, pitää kutsuttaman Jumalan Pojaksi."
Viisas Jumala ymmärsi, että miehen ei tule siittää Hänen Poikaansa.
Pojan tuli tehtävänsä vuoksi olla synnitön ja täydellinen.
Ehkä monet ihmiset eivät tuolloin uskoneet neitsyestä syntymiseen -
tai sanoivat, voisiko se olla mahdollista.
Muistan kun istuin kuunnellen professorin puhetta.
Hän puhui Raamatusta ja neitsyestä syntymisestä sanoen:
"Minä en usko sitä, se vaatisi ihmeen."
Minä halusin sanoa: "Aivan. Siitä on kyse!"
Jeesuksen Kristuksen neitsyestä syntyminen on ihme.
Jumalan Henki teki Marian raskaaksi.
Jeesuksen elämä ei alkanut siitä. Se oli Hänen maallisen elämän alku.
Miika ja muut Raamatun kirjoittajat viittaavat Hänen -
elävän ikuisuudesta ikuisuuteen.
Hänellä ei ole alkua, Hän oli A ja O. Ei alkua eikä loppua.
Upeaa on, että Hän on ikuinen.
Näin Hänen elämänsä ei alkanut Marian kohdussa.
Hän ei ole miehestä, Joosefista, vaan Jumalan Hengestä.
Hän istutti tähän naiseen aidon ja elävän Jumalan Pojan.
Kun ajattelen Jumalan viisautta, -
ajattelen myös Hänelle annettua nimeä.
Tiedämme, että enkeli nimesi Hänet Jeesukseksi.
Niinpä Maria kutsui Häntä nimellä Jeesus.
Mikä viisaus tässä on?
Ensiksikin, nimi Jeesus oli yleinen nimi.
Monia poikia kutsuttiin nimellä Jeesus.
Miksi Hänelle ei annettu harvinaisempaa nimeä?
Jeesus samaisti itsensä alhaisiin.
Ristiinnaulittiinko Hänet syntiensä tähden? Ei, Hän ei ollut syntinen.
Hänet kastettiin siksi, että Hän samaistui syntiseen ihmiskuntaan.
Hänen ei tarvinnut saada mitään anteeksi.
Miksi Hänen nimensä on Jeesus?
Hepreankielisenä nimi on Joshua. Se tarkoittaa Jumalan Pelastaja.
Onko se vain sattumaa?
Hän on Jehovan Pelastaja. Jehovan Vapauttaja.
Nimi symboloi tarkoitusta, jota varten Hän tuli.
Päästämään ihmiset synnistä, pelastamaan maailma.
Mikä on Hänen viisautensa mahtavin ilmaus kaikessa tässä?
Ja sitä varten Hän tuli. Mieti nyt tätä hetki. Miksi Isä lähetti Hänet?
Miksi Isä lähetti Pojan? Miksi Jeesus tuli?
Jos katsot alkua ja kaikkea siihen liittyvää, miksi Hän tuli?
Jeesus Kristus tuli Jumalan Karitsana kuollakseen ristillä.
Hän tuli myös esikuvana, pyhän elämän mallina.
Se ei ollut tärkein syy. Hänen tärkein syynsä tulla oli kuolla.
Hän tuli antamaan henkensä lunnaiksi monien edestä. (Matt. 20:28)
Kun siis katsot Jumalan viisautta, ajattele tätä.
Se on kaunis osoitus Jumalan viisaudesta.
Pannaan Isä, Poika ja Pyhä Henki puhumaan ennen ihmisen luomista -
ennaltatietäen syntiinlankeemuksen: "Miten lunastamme ihmiskunnan?"
Nyt vain kuvittelemme, mitä Jumala ajatteli.
"Miten lunastamme ihmiskunnan?
Voisimme antaa ihmisille sääntöjä, joiden mukaan elää; -
joiden kautta elää.
Jos hän noudattaa näitä lakeja tai tietyn määrän niistä, -
niin hän saa syntinsä anteeksi ja pääsee Jumalan perheeseen; -
saa syntinsä anteeksi ja tulee Jumalan lapseksi.
Koska ihmisellä on syntinen luonto, hän ei pysty elämään lain mukaan.
Ja ihmisen tuntien noita lakeja tulkittaisiin monin tavoin.
He eivät ymmärtäisi niitä samalla tavalla. Ei tule mitään.
Entä jos ihminen käyttäytyisi hyvin?
Koska hänellä on syntinen luonto, hän ei voi käyttäytyä hyvin.
Hänen luontonsa on syntinen.
Hänen luonteensa erottaa ihmisen meistä. Mitä teemme?"
Mitä Jumala teki suuressa viisaudessaan?
Hänen tuskin ajatteli tätä, eikä keskustelua ehkä ollut.
Mitä Hän teki?
Hän päätti, että ihmisellä on yksi tapa saada syntinsä anteeksi.
Jumalan oli käsiteltävä tämä yksi asia.
"Koska Jumala on pyhä ja täydellinen ja ihminen on syntinen, -
ja koska päätimme, että syntiä tekevän sielun on kuoltava, -
mitä voimme tehdä, miten hoidamme tämän? Oli vain yksi tapa.
Jumala viisaudessaan, tyydyttääkseen jokaisen vaatimuksen, teki valinnan.
Hän tiesi, että ihminen ei voisi täyttää lakia.
Ei voisi pitää sääntöjä ja määräyksiä ja alistua.
Askeettisuus tai itse aiheutettu kipu, -
ei tee ihmistä hyväksytyksi Jumalan edessä.
Teoillaan ihminen ei voinut tulla Jumalalle kelpaavaksi.
Eikä hän voi vieläkään; ei voinut alussa eikä voi tänään.
Jumalan oli päätettävä tämä asia.
Miten Jumalan pyhä yhteys, Isä, Poika ja Pyhä Henki, -
voisi antaa anteeksi ihmiselle, joka ei voinut itselleen mitään?
Oli vain yksi tie. Jumala päätti viisaudessaan tehdä sen mukaan.
Isä, Poika ja Pyhä Henki päätti, -
että Jeesus Kristus, joka on Jumalan Poika ja Jumala, tulisi maailmaan.
Syntyisi neitsyestä, eläisi ihmisten keskellä ja lopulta menisi ristille.
Ristillä Hän antaisi elämänsä uhrattuna lampaana.
Hänen piti syntyä eläinsuojassa kuin lammas, -
Hänen piti syntyä leivän talossa, koska Hänen piti olla elämän leipä.
Hänen piti antaa elämänsä sijaisena, -
sijaisuhrina koko ihmiskunnan edestä.
Ainoa, joka sen voisi tehdä, oli Jumala.
Kuka olisi voinut kantaa ihmiskunnan synnin paitsi Jumala?
Muut ihmiset maan päällä olivat syntisiä, -
eivät voineet sovittaa omia syntejään.
Jumala valitsi viisaudessaan tulla maailmaan, -
päätti syntyä neitsyestä, elää ihmisenä, mennä ristille, -
tulla roomalaisten ristiinnaulitsemaksi.
Jumala oli määrännyt, että Jeesus kuolisi sijaisuhrina, -
jotta ihmiset saisivat syntinsä anteeksi.
Ja että jokainen ihminen voisi hyväksyy, että Hän on Jumalan Poika,
että Hänen kuolemansa on sovitus, eli Hän maksaa hinnan.
Sijaisena Hän otti meidän paikkamme.
Kun ihminen hyväksyy Hänet pelastajakseen, -
Hänen sovituksensa ja sijaiskuolemansa, -
synnit annetaan anteeksi, nimi kirjoitetaan Elämänkirjaan -
ja hänet sinetöidään Jumalan lapseksi.
Hän voi olla tästä varma niin kauan kuin hän elää, ja ikuisuuteen asti.
Jumala on sanonut viisaudessaan, että on vain yksi tie; -
yksi tie, yksi henkilö, yksi risti, yksi kuolema, yksi sijainen, -
yksi ihmeellinen uhri syntien edestä ja se on ihminen Jeesus Kristus.
Seimikohtauksesta näemme Jumalan koko lunastussuunnitelman.
Näemme seimen, jonka ylle ristin varjo lankeaa.
Viisas Jumala, joka antoi meille yhden ainoan lunastuksen, sanoi:
"Tämä se on, tämä on tie."
Eikö se ole ylimielistä? Sinun täytyy moittia Jumalaa.
Eikö voi olla muuta keinoa? Näin Jumala näki hyväksi. Yksi tie.
Jeesus sanoi hyvin selvästi (Joh. 14:6):
"Minä olen tie ja totuus ja elämä; ei kukaan [missään] -
tule Isän tykö muutoin kuin minun kauttani."
Mistä joulussa on kyse? Joulu on kaunis ja upea esitys -
Jumalan pyhästä ja täydellisestä viisaudesta -
ja ehdottomasta rakkaudesta.
Hän antoi meille Lunastajan niin, -
ettemme voi koskaan pyyhkiä pois mielestämme seimeä, -
kun Jumala tuli maan päälle ensimmäistä kertaa jumaluudessaan.
Hän otti päälleen ihmisyyden, -
jottei ihmistä sokaisisi Hänen kirkkautensa ja loistonsa.
Hänellä piti olla maja ihmiskehossa, jotta me voisimme Häntä katsoa.
Sallikaa minun kysyä.
Jumala sanoi viisaudessaan, että on vain yksi tie.
Ei ole kyse siitä, mitä sinä sanot.
Ei ole tärkeää, mitä ajattelemme. Kyse on Jumalan sanoista.
Jumala sanoi, että on yksi tie ja vain yksi tie.
Ja tässä on kauneus. Hän teki siitä yksinkertaisen.
Sinun ei tarvitse omistaa mitään tai mennä minnekään.
Sinulla ei tarvitse olla koulutusta.
Ei tarvitse olla mitään ihmisen keksimää aineellista asiaa.
Mitä sinun pitää tehdä? Vain uskoa ja luottaa Häneen, -
uskoa, että se, mitä Hän sanoo, on totta.
Miten sinä teet sen? Sano: "Herra Jeesus, suljin Sinut elämästäni -
kaikki nämä vuodet. Pyydän, anna syntini anteeksi.
Uskon, että Sinun ristinkuolemasi maksoi syntini, kuten Sanasi sanoo.
Siksi pyydän, anna anteeksi kuolemasi tähden.
Luotan Sinuun Pelastajanani anteeksiantamuksessa."
Silloin olet tehnyt viisaimman teon, jonka maan päällä voit tehdä.
Ota vastaan ikuisen elämän lahja, -
joka tulee henkilöltä, joka on Jeesus Kristus.
Tästä joulussa on kysymys.
Isä, olemme kiitollisia Sinusta ja suuresta viisaudestasi.
Sinä hallitsit täydellisesti joka yksityiskohdan Poikasi tulemisessa.
Nyt pitkän aikaa myöhemmin palvomme ja ylistämme Sinua.
Me siunaamme ja tottelemme Sinua, kumarrumme ja nöyrrymme edessäsi.
Ihailemme viisauttasi, jonka mukaan toimit omalla tavallasi.
Puhukoon Pyhä Henki monien ihmisten sydämissä, -
että he vastaanottaisivat Kristuksen ainoana toivon ovena taivaaseen, -
omana Vapahtajanaan.
Tätä rukoilemme Hänen ihmeellisessä nimessään. Aamen.
Jos ohjelmamme on siunannut sinua, käy verkkosivuillamme: intouch.org.
Kosketuskohta johdattaa ihmisiä syvempään Jeesus-suhteeseen -
ja vahvistaa paikallisia seurakuntia.
Tämän ohjelman maksoi Kosketuskohta-palvelutyö.
Sen mahdollistivat Jumalan armo ja teidän rukouksenne ja lahjanne.
Suomennos: Voitto Kettunen